Държавен вестник, бр. 100, 2015 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  100
централи и мрежи (обн., ДВ, бр. 72 от 2004 г.; 
изм. и доп., бр. 26 от 2008 г., бр. 92 от 2013 г. 
и бр. 42 от 2015 г.);
27. прави оценка на наличния капацитет за 
съхранение на въглероден диоксид на територи-
ята на Република България, в континенталния 
шелф и в изключителната икономическа зона 
на Черно море или на отделни части от нея и 
прави предложения пред Министерския съвет 
за одобряване на разрешения за проучване и 
на разрешения за съхранение на въглероден 
диоксид в земните недра;
28. издава разрешения за проучване и раз-
решения за съхранение на въглероден диоксид 
в земните недра;
29. организира и контролира дейностите по 
отбранително-мобилизационната подготовка, 
защитата при кризисни ситуации и на критич-
ните инфраструктури, утвърждава и упражнява 
контрол при разработването на плановете 
за работа във военно време и за защита при 
кризисни ситуации в министерството;
30. ръководи, организира и контролира 
дейността по защита на класифицираната 
информация;
31. изпълнява функциите на администратор 
на предоставяни помощи за намаляване на 
тежестта, свързана с разходите за енергия, 
въз основа на насоките относно държавната 
помощ за опазване на околната среда и за 
енергетиката за периода 2014 – 2020 г.;
32. осъществява функциите, произтичащи 
от чл. 36б – 36ж от Закона за енергетиката във 
връзка с управлението на Фонд „Сигурност 
на електроенергийната система“;
33. участва като председател на Управител-
ния съвет на фонд „Извеждане от експлоатация 
на ядрени съоръжения“ и като председател 
на фонд „Радиоактивни отпадъци“ съгласно 
чл. 51 и 95 от Закона за безопасно използване 
на ядрената енергия и осъществява контрол 
върху набирането и разходването на средствата 
от фондовете;
34. изпълнява функциите на Национален 
компетентен орган, който да отговаря за 
улесняването и координирането на процеса 
на издаване на разрешения за проекти от общ 
интерес по смисъла на чл. 8, параграф 1 от 
Регламент (ЕС) № 347/2013 на Европейския 
парламент и на Съвета от 17 април 2013 г. 
относно указания за трансевропейската 
енергийна инфраструктура и за отмяна на 
Решение № 1364/2006/ЕО, както и за изме-
нение на регламенти (ЕО) № 713/2009, (ЕО) 
№ 714/2009 и (ЕО) № 715/2009 (OB, L, бр. 115 
от 25.04.2013 г.);
35. участва като заместник-председател 
в Съвета по енергийна сигурност съгласно 
Постановление № 170 на Министерския съвет 
от 2015 г. за създаване на Съвет по енергийна 
сигурност (ДВ, бр. 52 от 2015 г.);
36. ръководи дейността на министерството 
по организиране и провеждане на между­
правителствените комисии за икономическо 
сътрудничество, за които е определен за 
председател и съпредседател с акт на Ми-
нистерския съвет;
37. прави предложения за изменение на 
действащи и за приемане на нови нормативни 
актове в областта на правомощията си;
38. представя в Министерския съвет ежего-
ден доклад за дейността на министерството;
39. осъществява и други правомощия, 
възложени му със закон или с акт на Ми-
нистерския съвет.
(2) Министърът работи в условията на 
публичност при вземането и изпълнението 
на решенията си, освен когато национална-
та сигурност, опазването на държавната и 
служебната тайна налагат ограничаване на 
този принцип.
(3) Министърът провежда информацион-
на политика, която гарантира откритост и 
достъпност на дейността на ръководената от 
него администрация.
(4) Министърът контролира дейността на 
второстепенните разпоредители с бюджет 
към него.
(5) При осъществяване на дейността си 
министърът издава правилници, наредби, 
инструкции и заповеди.
Раздел III
Политически кабинет
Чл. 6. (1) Министърът образува на свое 
пряко подчинение политически кабинет, който 
го подпомага при формулирането и разработ-
ването на конкретни решения за провеждане 
на правителствената политика в сферата на 
неговите правомощия, както и при предста-
вянето на тази политика пред обществото.
(2) Политическият кабинет има съвещател-
ни и информационно-аналитични функции, 
обобщава оценките за състоянието и перспек-
тивите за развитие на енергетиката, предлага 
програми за постигане целите на енергийната 
политика и дава насоки за разработване на 
прогнози и стратегии за успешното развитие 
на тази политика.
(3) Политическият кабинет включва за-
местник-министрите, началника на кабинета, 
парламентарния секретар и ръководител на 
звено „Връзки с обществеността и протокол“.
(4) Политическият кабинет:
1. подпомага министъра при изготвянето 
на решения, осигуряващи провеждането на 
правителствената политика в сферата на пра-
вомощията му и при представянето є пред 
обществото;
2. предлага на органа на изпълнителната 
власт стратегически приоритети, цели и ре-
шения, свързани с неговата компетентност, 
и следи за тяхното изпълнение;
3. организира и осъществява връзките на 
министъра с другите държавни органи и с 
обществеността.
(5) Министърът със заповед определя функ-
циите на членовете на политическия кабинет.